  Майя Бывальцева 23-тӥ оштолэзе 16 часын Удмуртиысь Кузебай Герд нимо йӧскалык музейын Эстониысь Йӧскалык музеен валче ӵектос улсын «Сдвиг времени: удмуртские обряды совершеннолетия 1993/2017» адӟытон усьтӥськоз. Со сярысь ивортэмын ужъюртлэн сайтаз. Адӟытон удмуртъёслэн быдэ вуон йылолъёсынызы тодматэ — эру карон, пиослэн куриськонзы но нылъёслэн куриськонзы, соос Татарстанысь Агрыз ёросысь Варклед-Бодьяысь удмуртъёслэн гинэ утиськемын Йӧскалык музейлэн пресс-службаезИнтыысь интые ветлӥсь адӟытонлэн инъетаз сизьым roll-up стендъёс. Соослэн кык палазы возьматэмын эскерисьёслэн егитъёслэн йылолъёссыя 1993-тӥ но 2017-тӥ арын люкам материалъёссы. Возьматонэ К. Герд нимо музейлэн фондысьтызы арбериос поттэмын луозы. Адӟытонлэн валтӥсь малпанэз – пӧртэм аръёсысь авторъёслэн туспуктэмъёсазы шедем одӥг объектъёсты возьматон. Туспуктэмъёс борды ватсасько видеосуредъёс. Озьы туж умой адӟыны луэ, кыӵе воштӥськонъёс луизы удмурт гуртын 25 арскын, нош маиз воштӥськытэк кыле. Адӟытон 6 ареслэсь бадӟым учкисьёслы чакламын. Тегъёс: Лулчеберет Ижкар Удмуртия удмуртъёс Йӧскалыкмузей йылолъёс  